open-index/open-wikipedia-markdown huggingface dataset:
Διοργανώσεις Ε.Π.Σ. Πέλλας 2016–17

Για την **περίοδο 2016–17**, η Ένωση Ποδοσφαιρικών Σωματείων Πέλλας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Πέλλας.

Η πρωταθλήτρια της Α΄ κατηγορίας της ΕΠΣ Πέλλας κερδίζει την απευθείας άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Πέλλας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Πέλλας είναι η εξής:

* Α1 Κατηγορία
* Α΄ Κατηγορία (2 Όμιλοι)
* Β΄ Κατηγορία (2 Όμιλοι)

### Α1 Κατηγορία
Το πρωτάθλημα κρίθηκε σε αγώνα κατάταξης μεταξύ των ομάδων που τερμάτισαν στις δυο πρώτες θέσεις, όπου ο Εδεσσαϊκός επικράτησε της Δόξας Εξαπλατάνου και κατέκτησε το πρωτάθλημα.

Υποβιβάστηκαν οι δυο τελευταίες καθώς και μια τρίτη ομάδα που  προέκυψε από αγώνα κατάταξης μεταξύ του 11ου και 12ου στη τελική βαθμολογία. Στον αγώνα αυτό ο ΑΣ Προμάχων επικράτησε του Άρη Αμπελειών.

Πηγή: [ΕΠΣ Πέλλας](http://www.epspellas.gr/games/table.asp?diorganosi=%C11%20%C5%D1%C1%D3%C9%D4%C5%D7%CD%C9%CA%C7%20(%D0%D1%D9%D4%C1%C8%CB%C7%CC%C1)) 

### Α΄ Κατηγορία
Οι πρωταθλήτριες των ομίλων και οι νικήτριες των αγώνων κατάταξης μεταξύ 2ων και 3ων που προβιβάζονται στην Α1:
* **Ακρίτας Σωσάνδρας** / Όλυμπος Αψάλου ή Ορφέας Ριζαρίου
* **Δόξα Παλαιού Μυλοτόπου** / Μέγας Αλέξανδρος Εσωβάλτων ή ΑΕΚ Καρυώτισσας

#### 1ος Όμιλος

Πηγή: [ΕΠΣ Πέλλας](http://www.epspellas.gr/games/table.asp?diorganosi=%C1%20%C5%D1%C1%D3%C9%D4%C5%D7%CD%C9%CA%C7%20-%201%EF%F2%20%CF%CC%C9%CB%CF%D3%20(%D0%D1%D9%D4%C1%C8%CB%C7%CC%C1)) 

#### 2ος Όμιλος

Πηγή: [ΕΠΣ Πέλλας](http://www.epspellas.gr/games/table.asp?diorganosi=%C1%20%C5%D1%C1%D3%C9%D4%C5%D7%CD%C9%CA%C7%20-%202%EF%F2%20%CF%CC%C9%CB%CF%D3%20(%D0%D1%D9%D4%C1%C8%CB%C7%CC%C1))

### Β΄ Κατηγορία
Σε δυο ομίλους (14 και 11 ομάδων) διεξήχθη η Β κατηγορία του πρωταθλήματος. Πέντε συνολικά ομάδες  θα ανεβούν κατηγορία, οι τρεις πρώτες του 1ου ομίλου και οι 2 πρώτες του 2ου ομίλου.

#### 1ος Όμιλος

Πηγή: [ΕΠΣ Πέλλας](http://www.epspellas.gr/games/table.asp?diorganosi=%C2%20%C5%D1%C1%D3%C9%D4%C5%D7%CD%C9%CA%C7%20-%201%EF%F2%20%CF%CC%C9%CB%CF%D3%20(%D0%D1%D9%D4%C1%C8%CB%C7%CC%C1)) 

#### 2ος Όμιλος

Πηγή: [ΕΠΣ Πέλλας](http://www.epspellas.gr/games/table.asp?diorganosi=%C2%20%C5%D1%C1%D3%C9%D4%C5%D7%CD%C9%CA%C7%20-%202%EF%F2%20%CF%CC%C9%CB%CF%D3%20(%D0%D1%D9%D4%C1%C8%CB%C7%CC%C1)) 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πέλλας. Κυπελλούχος για την περίοδο 2016–17 αναδείχθηκε η ομάδα του Εδεσσαϊκού.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Πέλλας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Γουίδων Γ΄ του Σπολέτου

Ο **Γουίδων Γ΄**, ιταλ. Guido ΙΙΙ, γερμ. Wido, εξελληνισμένα Γουίδων (απεβ. 12 Δεκεμβρίου 894) από τον Οίκο των Γουιδονιδών ήταν μάργραβος (μαρκήσιος) του Καμερίνο από το 880 (ως Γουίδων Β΄) και μετά δούκας του Σπολέτο και του Καμερίνο (ως Γουίδων Γ΄) από το 883. Στέφθηκε βασιλιάς των Λομβαρδών ("της Ιταλίας") το 889 και βασιλιάς των Φράγκων ("Άγιος Ρωμαίος Αυτοκράτορας") το 891. Απεβίωσε το 894 πολεμώντας για τον έλεγχο της Ιταλικής χερσονήσου.

## Οικογένεια
Νυμφεύτηκε την Αγελτρούδη, κόρη του Αντέλχις του Μπενεβέντο και γιος τους ήταν ο:
* Λαμβέρτος Β΄ π. 880 – 898, δούκας του Σπολέτο και του Καμερίνο, βασιλιάς της Λομβαρδίας και αυτοκράτορας της Φραγκίας.

## Παραπομπές

Κατηγορία:Δούκες του Σπολέτου
Λαμβέρτος Β΄ του Σπολέτου

Ο **Λάμπερτ**, εξελληνισμένα Λαμβέρτος (π. 880 – 15 Οκτωβρίου 898) ήταν βασιλιάς της Λομβαρδίας («Ιταλίας») από το 891, της Φραγκίας (Αγίας Ρωμαϊκής Αυτοκρατορίας) μαζί με τον πατέρα του από το 892 και δούκας του Σπολέτο-Καμερίνο (ως Λάμπερτ Β΄) από το 894 που απεβίωσε ο πατέρας του.

Γεννήθηκε στο Σαν Ρουφίνο και ήταν γιος του Γουίδων Γ΄ του Σπολέτου και της Αγελτρούδης, κόρης του Αντέλχις πρίγκιπα του Μπενεβέντο. Ήταν ο τελευταίος ηγεμόνας που εξέδωσε άρθρα σύμφωνα με την Καρολίγγεια παράδοση.

## Παραπομπές

Κατηγορία:Βασιλείς της Λομβαρδίας
Κατηγορία:Δούκες του Σπολέτου
Marina and the Diamonds

Η **Μαρίνα-Λαμπρινή Διαμάντη** (*Marina Lambrini Diamandis*, 10 Οκτωβρίου 1985) γνωστή με το καλλιτεχνικό όνομα **Μαρίνα και τα Διαμάντια** (Marina and the Diamonds), είναι Ουαλή τραγουδίστρια, τραγουδοποιός, στιχουργός και παραγωγός ελληνικής καταγωγής.

Γεννήθηκε στο Brynmawr και μεγάλωσε στο κοντινό Pandy. Μετακόμισε στο Λονδίνο σε εφηβική ηλικία για να γίνει επαγγελματίας τραγουδίστρια, παρά το γεγονός ότι είχε μικρή επαγγελματική εμπειρία στη μουσική. Το 2009, ήρθε στο φως της δημοσιότητας κατακτώντας τη δεύτερη θέση στη λίστα Sound Of 2010 του . Ο πρώτος της δίσκος, *The Family Jewels* (2010), συνδυάζει τα μουσικά είδη indie pop και new wave. Ανέβηκε στο νούμερο πέντε των βρετανικών τσαρτ (UK Albums Chart) και έγινε πλατινένιος από την British Phonographic Industry. Το δεύτερο τραγούδι του δίσκου, "Hollywood", έφτασε στον νούμερο 12 των βρετανικών τσαρτ (UK Singles Chart).

Ο ακόλουθος δίσκος της, *Electra Heart* (2012), είναι ένα concept album που έχει να κάνει με έναν ομώνυμο χαρακτήρα. Ενσωματώνει στοιχεία της ηλεκτρονικής ποπ (electropop) και οι παραγωγοί του είναι, μεταξύ άλλων, οι StarGate, Dr. Luke και Diplo. Ήταν το πρώτο της μουσικό έργο που έφτασε στο νούμερο ένα στο Ηνωμένο Βασίλειο, όπου και έγινε πλατινένιο, και το πρώτο single του δίσκου "Primadonna" είναι το κομμάτι που ανέβηκε γρηγορότερα στα βρετανικά τσαρτ (UK Singles Chart), φτάνοντας στο νούμερο 11. Η Διαμάντη περιγράφει τον δίσκο *Electra Heart* ως "παιχνιδιάρικο" και θεωρεί ότι έγινε αποδεκτός καλύτερα στις Ηνωμένες Πολιτείες, καθώς σε κάποιους Βρετανούς φαν δεν άρεσε η αλλαγή στην μουσική της κατεύθυνση. Το τραγούδι  περιγράφει τον θάνατο του χαρακτήρα. Ο τρίτος δίσκος της Διαμάντη *Froot* (2015), εμπνευσμένος από την synthpop, ήταν ο τρίτος της τραγουδίστριας που μπήκε στα top ten άλμπουμ στο Ηνωμένο Βασίλειο, και το ντεμπούτο της στα top ten του αμερικανικού Billboard 200, όπου έφτασε στο νούμερο 8. Παράχθηκε ολοκληρωτικά από τη Διαμαντή και τον David Kosten και δέχθηκε επαίνους για τον συνεκτικό ήχο και τους συνεσταλμένους στίχους του.

Η Διαμάντη έχει περιγράψει τον εαυτό της ως μια "καλλιτέχνη indie με ποπ στοιχεία" και συχνά αναλύει στοιχεία της ανθρώπινης συμπεριφοράς στη μουσική της. Επιπλέον, αναγνωρίζεται για τις ρετρό, σουρεαλιστικές και καρτουνίστικες στιλιστικές επιλογές της και έχει περιγραφεί ως μια καλλιτέχνης με εξαιρετικά αφοσιωμένους φαν (cult following) και σύμβολο της κοινότητας των ομοφυλόφιλων (gay icon).

## Παραπομπές


Κατηγορία:Ουαλοί τραγουδιστές
Κατηγορία:Βρετανοί ελληνικής καταγωγής
Τσαρλς Σαντς

Ο **Τσαρλς Σαντς** (22 Δεκεμβρίου 1865 - 9 Αυγούστου 1945) ήταν Αμερικανός αθλητής της τοιχοσφαίρισης (*squash)*, παίκτης γκολφ και τενίστας. 

Στους Θερινούς Ολυμπιακούς Αγώνες 1900 κέρδισε ένα μετάλλιο στο ατομικό ανδρών. Συμμετείχε και στην αντισφαίριση σε 3 αγωνίσματα αλλά δεν κατάφερε να κερδίσει κανένα μετάλλιο. Συμμετείχε επίσης και στην Ολυμπιάδα του 1908 στη χειρόσφαιρα και πήρε την 9η θέση.

## Παραπομπές


Κατηγορία:Αμερικανοί αθλητές της τοιχοσφαίρισης
Κατηγορία:Αμερικανοί αθλητές της αντισφαίρισης
Κατηγορία:Αμερικανοί αθλητές του γκολφ
Κατηγορία:Αθλητές του γκολφ στους Θερινούς Ολυμπιακούς Αγώνες 1900
Κατηγορία:Αθλητές της χειρόσφαιρας σάλας στους Θερινούς Ολυμπιακούς Αγώνες 1908
Θάλεια (μυθολογία)

Κατά την Ελληνική Μυθολογία, η **Θάλεια** ήταν μία από τις τρεις Χάριτες, κόρες του θεού Δία και της Ωκεανίδας Ευρυνόμης.

Σύμφωνα με διαφορετικές πηγές, μπορεί να ήταν κόρες του Δία και της Ευρυδόμης ή Ευρυμέδουσας ή Ευάνθης, του Διόνυσου και της Κoρωνίδας ή του Ήλιου και της Ναϊάδας Αίγλης.

## Τέχνη
Στην τέχνη, συνήθως απεικονίζονταν να χορεύουν σε κύκλο. Η Θάλεια ήταν η θεά των γιορτών και των πλούσιων συμποσίων και συνδέθηκε με την Αφροδίτη, ως μέρος της συνοδείας της.

## Πηγές
* Ν. Ρούσσος, "Οι δώδεκα Θεοί" στο: επιμ. Ι. Κακριδή, Ελληνική Μυθολογία, τόμ. 2ος, Εκδοτική Αθηνών, Αθήνα 1986

## Παραπομπές


## Δείτε επίσης
* Χάριτες
* Η Θάλεια έδωσε το όνομά της στον αστεροειδή 23 Θάλεια (23 Thalia), που ανακαλύφθηκε το 1852.

Κατηγορία:Παιδιά του Δία
Κατηγορία:Θεότητες της ελληνικής μυθολογίας
Ξερίγορδος

Η **Ξερίγορδος** ήταν κάστρο ευρισκόμενο στη σημερινή Τουρκία, εμπρός στα τείχη του οποίου έλαβε χώρα η Πολιορκία της Ξεριγόρδου, στα πλαίσια της Λαϊκής Σταυροφορίας του Πέτρου του Εριμίτη, το 1096. Οι πηγές της εποχής αναφέρουν πως το φρούριο ευρισκόταν επί ενός λόφου, ενώ η τροφοδοσία του σε νερό προερχόταν από ένα πηγάδι, καθώς και μια πηγή ευρισκόμενη ολίγον εκτός των τειχών. Η ακριβής τοποθεσία του δεν έχει ακόμη ταυτοποιηθεί, αν και ορισμένοι αρχαιολόγοι το τοποθετούν σε απόσταση περίπου τριών μιλίων από τη Νίκαια.
## Παραπομπές

*

Κατηγορία:Μεσαιωνική Βιθυνία
Κατηγορία:Οικισμοί της Βυζαντινής Αυτοκρατορίας
Κατηγορία:Εγκαταλελειμμένοι οικισμοί στην Τουρκία
Αΐ-Τάμγκα (Επαρχία Νοοκάτ)

Το **Αΐ-Τάμγκα** () είναι χωριό στην επαρχία Νοοκάτ της περιφέρειας Ος στο νοτιοδυτικό Κιργιστάν. Αποτελεί μέρος του Αγροτικού Οκρούγκ Τοολός. 

Σύμφωνα με την απογραφή του 2009, ο πληθυσμός του χωριού ανερχόταν στα 2467 άτομα.

## Παραπομπές

Κατηγορία:Πόλεις και χωριά της Επαρχίας Νοοκάτ
Κατηγορία:Κατοικημένες περιοχές στην Περιφέρεια Ος
Μονή Πελεκητής

Η **Μονή Αγίου Ιωάννου του Θεολόγου**, περισσότερο γνωστή ως **Μονή Πελεκητής** (), είναι ερειπωμένο μοναστήρι της βυζαντινής περιόδου ευρισκόμενο σε κοντινή απόσταση της σημερινής Τρίγλιας της Τουρκίας (στη μεσαιωνική Βιθυνία). 

Η ίδρυση του μοναστηριού ανάγεται στον 8ο αιώνα, ωστόσο η ακριβής ημερομηνία ίδρυσης είναι άγνωστη. Η περισσότερο απαντώμενη ονομασία του, «*Πελεκητή*», αναφέρεται στην τοποθεσία του επί ενός απότομου βράχου. Το μοναστήρι αποτέλεσε κέντρο εικονολατρικής αντίστασης κατά την περίοδο της εικονομαχίας, ενώ το 763/4 δέχθηκε επίθεση και πυρπολήθηκε από τον φανατικό εικονομάχο κυβερνήτη Μιχαήλ Λαχανοδράκοντα. Ο Λαχανοδράκων βασάνισε τον ηγούμενο του μοναστηριού, Θεοστήρικτο, καθώς και άλλους μοναχούς, 38 εκ των οποίων ετάφησαν ζωντανοί στην Έφεσο. Το μοναστήρι ανεγέρθηκε εκ νέου προς τα τέλη του συγκεκριμένου αιώνα, έπειτα από το πέρας της πρώτης περιόδου της Εικονομαχίας, με κάποιον Μακάριο να γίνεται ηγούμενος. Με το εκ νέου ξέσπασμα της Εικονομαχίας μετά το 813, εξορίστηκε και φυλακίστηκε, ωστόσο οι μοναχοί της Πελεκητής συνέχισαν να αντιστέκονται στην Εικονομαχία.

Έκτοτε, το μοναστήρι εξαφανίζεται από τις πηγές, ωστόσο έχει ταυτοποιηθεί από σύγχρονους ακαδημαϊκούς με ερείπια μοναστηριού σε απόσταση 5 χλμ. προς τα δυτικά από την πόλη της Τρίγλιας, το οποίο ήταν αφιερωμένο στον Άγιο Ιωάννη τον Θεολόγο. Οι κάτοικοι της περιοχής, σήμερα, το αποκαλούν Αγιά Γιανί ή Αγιανί, παρεφθαρμένη εκδοχή της ελληνικής ονομασίας του.

## Παραπομπές

## Πηγές

*  

Κατηγορία:Βυζαντινές εκκλησίες στην Τουρκία
Κατηγορία:Μεσαιωνική Βιθυνία
κατηγορία:Εικονομαχία
Κατηγορία:Ελληνορθόδοξα μοναστήρια στην Τουρκία
Κατηγορία:Κτίρια και κατασκευές στην Επαρχία Προύσας
Καμίλα Λάκμπεργκ

Η **Καμίλα Λάκμπεργκ** (, ) είναι Σουηδή συγγραφέας αστυνομικής λογοτεχνίας. Γεννήθηκε στη Σουηδία το 1974 και εξέδωσε το πρώτο της βιβλίο, την «Παγωμένη Πριγκίπισσα», το 2003. Από τις αρχές της δεκαετίας του 2010, το έργο της έχει μεταφραστεί σε περισσότερες από 40 γλώσσες σε 60 χώρες. Την αποκαλούν "ροκ σταρ του σκανδιναβικού νουάρ".

## Εργογραφία
* Η παγωμένη πριγκίπισσα, 2003
* Ο ιεροκήρυκας, 2004
* Οικογενειακά μυστικά, 2005
* Σε ζωντανή μετάδοση, 2006
* Χιονοθύελλα με άρωμα πικραμύγδαλου, 2006
* Το παιδί από τη Γερμανία, 2007
* Η γοργόνα, 2008
* Ο φαροφύλακας, 2009
* Άγγελος θανάτου, 2011
* Ο θηριοδαμαστής, 2014
* Η Μάγισσα, 2017
* Το Χρυσό Κλουβί, 2019
* γυναίκες χωρίς έλεος, 2019
* Ασημένια φτερά, 2020
* Το κουτι, 2021
* Η Σέχτα , 2022
* Ο Κούκος , 2023

## Παραπομπές


## Εξωτερικοί σύνδεσμοι
* 
*  

Κατηγορία:Σουηδές συγγραφείς
Destiny's Child

Οι **Destiny's Child** ήταν αμερικανικό γυναικείο συγκρότημα από το οποίο τελευταίες και περισσότερο γνωστές βασικές τραγουδίστριες αναδείχθηκαν οι Μπιγιονσέ Νόουλς, Κέλι Ρόουλαντ και Μισέλ Γουίλιαμς. Σχηματίστηκαν το 1997 στο Χιούστον του Τέξας. Τα μέλη των Destiny's Child ξεκίνησαν τις μουσικές τους προσπάθειες ως αναδυόμενο συγκρότημα με το όνομα **Girl's Tyme**, το οποίο σχημάτησαν το 1990 οι Νόουλς, Ρόουλαντ, ΛαΤάβια Ρόμπερσον και ΛεΤόγια Λουκέτ. Μετά από χρόνια μικρής επιτυχίας, έγιναν μέλη το 1997 στην Columbia Records και στην Music World Entertainment ως Destiny's Child. Οι Destiny's Child εκτοξεύτηκαν με πιο ευρεία εμπορική αναγνώριση, που ακολούθησε το 1997 με την δημοσίευση του δεύτερου άλμπουμ τους με τις περισσότερες πωλήσεις, *[[The Writing's on the Wall]]*, το οποίο περιελάμβανε τα νούμερο ένα singles, *[[Bills, Bills, Bills]]* και *[[Say My Name]]*. Παρά την κριτική και εμπορική επιτυχία, το συγκρότημα ταλαιπωρήθηκε από την ατελείωτη διαμάχη και νομικη αναταραχή, καθώς οι Ρόμπερσον και Λουκέτ επιχείρησαν να τις χωρίσουν από τον μάνατζερ του συγκροτήματος, Μάθιου Νόουλς, ο οπίος έδειξε προτίμηση στις Νόουλς και Ρόουλαντ.

Μαζί οι Ρόμπερσον και Λουκέτ αντικαταστάθηκαν σύντομα από τις Γουίλιαμς και Φάρα Φράνκλιν. Ωστόσο, το 2000, η Φράνκλιν έφυγε, αφήνοντας το συγκρότημα ως τρίο. Το τρίτο τους άλμπουμ, *[[Survivor (άλμπουμ, Destiny's Child)|Survivor]]*, το οποίο περιείχε ένα μουσικό μοτίβο που το κοινό εξέλαβε ως έναν δίαυλο κατανόησης των εμπειριών του συγκροτήματος, περιέχει τις ευρέως γνωστές επιτυχίες *[[Independent Women]]*, *[[Survivor (τραγούδι, Destiny's Child)|Survivor]]* και *[[Bootylicious]]*. Το 2002, ανακοίνωσαν μια διάλυση και μια επανένωση, δύο χρόνια αργότερα, για την δημοσίευση του τέταρτου και τελευταίου στούντιο άλμπουμ τους, Destiny Fulfilled (2004). Οι Destiny's Child έχουν πουλήσει περισσότερους από εξήντα εκατομμύρια δίσκους μέχρι σήμερα. Το περιοδικό Billboard κατατάσσει το συγκρότημα ως ένα από τα σπουδαιότερα μουσικά τρίο όλων των εποχών, τον ένατο πιο επιτυχημένο καλλιτέχνη/συγκρότημα της δεκαετίας του 2000, τοποθέτησε το συγκρότημα στην εξηκοστή όγδοη θέση της λίστας του με τους All-Time Hot 100 Artists το 2008 και τον Δεκέμβριο του 2016, το περιοδικό τις κατέταξε ως τις ενενηκοστές πιο επιτυχημένες καλλιτέχνιδες χορευτικής μουσικής όλων των εποχών.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αμερικανικά pop συγκροτήματα
Κατηγορία:Αμερικανικά R&B συγκροτήματα
Κατηγορία:Μουσικά τρίο
Κατηγορία:Μουσικά συγκροτήματα από το Χιούστον
Γκόρντον Ράμσεϊ

Ο **Γκόρντον Τζέιμς Ράμσεϊ**, OBE (Μέλος του Τάγματος της Βρετανικής Αυτοκρατορίας), γεννημένος στις 8 Νοεμβρίου 1966 είναι Βρετανός σεφ, εστιάτορας και τηλεοπτική προσωπικότητα.

Ο Γκόρντον Ράμσεϊ γεννήθηκε στο Johnstone της Σκωτίας και μεγάλωσε στο Στράτφορντ-απόν-Έιβον αφού μετακόμισε εκεί με την οικογένειά του στην ηλικία των 5. Συνολικά, τα εστιατόρια του έχουν βραβευτεί με 16 αστέρια Michelin. Το πιο χαρακτηριστικό του εστιατόριο, το Restaurant Gordon Ramsay στο Τσέλσι του Λονδίνου, έχει στη κατοχή του τρία αστέρια από το 2001. Πρωτοεμφανίστηκε στη βρετανική τηλεόραση στα τέλη της δεκαετίας του 1990. Μέχρι το 2004 είχε γίνει από τους πιο γνωστούς σελέμπριτι σεφ στη Βρετανία, και μαζί με άλλους σεφ όπως τον Τζέιμι Όλιβερ, τη Ναιτζέλα Λόουσον και την Ντέλια Σμιθ, έχει επηρεάσει το κοινό στο να ενδιαφερθεί περισσότερο για τη γαστρονομία.

Ως τηλεοπτική προσωπικότητα ριάλιτι, ο Ράμσεϊ είναι γνωστός για την οξύθυμη προσωπικότητα του, την αυστηρή συμπεριφορά του και τη χρήση βωμολοχιών. Κάνει συχνά ωμά και αμφιλεγόμενα σχόλια, συμπεριλαμβανομένων προσβολών και εξυπνάδων για τους διαγωνιζόμενους και την μαγειρική τους ικανότητα.

Συνδυάζει δραστηριότητες στο τομέα της τηλεόρασης, του κινηματογράφου, της φιλοξενίας και της βιομηχανίας του φαγητού. Έχει προωθήσει και προσλάβει διάφορους σεφ οι οποίοι μαθητεύτηκαν από τον ίδιο. Ο Ράμσεϊ είναι γνωστός για την παρουσίαση τηλεοπτικών προγραμμάτων διαγωνισμών μαγειρικής και φαγητού, όπως οι βρετανικές σειρές Hell's Kitchen, the F word, Ramsay's Kitchen Nightmares, μαζί με την αμερικανική εκδοχή του Hell's Kitchen, Kitchen Nightmares, MasterChef, MasterChef Junior, Hotel Hell. To 2015, το Forbes απαρίθμησε τα κέρδη του στα 60 εκατομμύρια δολάρια για τους προηγούμενους 12 μήνες, και τον κατέταξε τον 21ο πλουσιότερο σελέμπριτι στον κόσμο.

## Προσωπική ζωή
Ο Ράμσεϊ παντρεύτηκε την Cayetana (Tana) Elizabeth Hutcheson, δασκάλα Μοντεσσόρι, το 1996. Ζουν στο Wandsworth Common, στο Λονδίνο. Έχουν 4 παιδιά: τη Μέγκαν, τη Ματίλντα και τα δίδυμα Τζακ και Χόλυ. Στις 13 Μαϊου του 2016 ανακοινώθηκε ότι το ζευγάρι περίμενε το πέμπτο του παιδί, ένα αγόρι. Όμως, ένα μήνα μετά, αποκαλύφθηκε ότι η Τάνα απέβαλλε στους 5 μήνες.

Μέχρι το 2010, ο πεθερός του Ράμσεϊ, Chris Hutcheson, ήταν υπεύθυνος για τις επιχειρηματικές δραστηριότητες της αυτοκρατορίας των εστιατορίων του Ράμσεϊ.

## Παραπομπές


Κατηγορία:Βρετανοί
Κατηγορία:Βρετανοί αυτοβιογράφοι
Κατηγορία:Σεφ
Κατηγορία:Αξιωματικοί του Τάγματος της Βρετανικής Αυτοκρατορίας
Γρηγόριος Καλλιμάχης

Ο **Γρηγόριος Καλλιμάχης** ( ; - 1769) ήταν πρίγκιπας της Μολδαβίας (ως Γρηγόριος Β΄, 1761-64, 67-69) από την Οικογένεια Καλλιμάχη.

## Βιογραφία
Ήταν γιος του Ιωάννη Καλλιμάχη μεγάλου δραγουμάνου στην Κωνσταντινούπολη και πρίγκιπα της Μολδαβίας. Η μητέρα του ήταν από την Οικογένεια Χρυσόσκουλου. Αδέλφια του Γρηγόριου ήταν ο Γαβριήλ, ο Αλέξανδρος, η Μαρία και η Σεβαστή.

Το 1761 απεβίωσε ο πατέρας του και τον διαδέχθηκε ως πρίγκιπας της Μολδαβίας. Η ηγεμονία του διακόπηκε από τον Γρηγόριο Γ΄ Γκίκα (1764-67), οπότε επανήλθε στην εξουσία. Το 1769 οι Τούρκοι τον αποκεφάλισαν. Τον διαδέχθηκε ο Κωνσταντίνος Μαυροκορδάτος. Ο ανιψιός του Σκαρλάτος Καλλιμάχης έγινε αργότερα πρίγκιπας της Μολδαβίας.

## Οικογένεια
Από τη σύζυγό του Ελένη Μαυροκορδάτου είχε τέκνα:
* Σμαράγδα, παντρεύτηκε τον Αλέξανδρο Χαντζερή του Κωνσταντίνου.
* Μαρία, παντρεύτηκε τον Γρηγόριο Στούρτζα. Ο γιος τους Ιωάννης Στούρτζας έγινε πρίγκιπας της Μολδαβίας.
* Ραλού, παντρεύτηκε τον Ματθαίο Καντακουζηνό μεγάλο βεστιάριο της Μολδαβίας, γιο του Κωνσταντίνου μεγάλου λογοθέτη.

## Παραπομπές


## Πηγές
*Eugène Rizo-Rangabé *Livre d'or de la noblesse Phanariote en Grèce, en Roumanie, en Russie et en Turquie*, Athénes 1892, p. 11-12
*Ghyka family website, genealogical tree http://www.ghyka.com/Familles/Callimaki/Callimaki_01.pdf

Κατηγορία:Ηγεμόνες της Μολδαβίας
Γρηγόριος
Ον Εκί-Μπελ (Επαρχία Νοοκάτ)

Το **Ον Εκί-Μπελ** () είναι χωριό στην επαρχία Νοοκάτ, στην περιφέρεια Ος της νοτιοδυτικής Κιριγισίας. Αποτελεί μέρος του Αγροτικού Οκρούγκ Ζεκεντί.

Σύμφωνα με την απογραφή του 2009, ο πληθυσμός του χωριού ανερχόταν σε 3.720 κατοίκους.

## Παραπομπές


Ον Εκι-Μπελ
Κατηγορία:Κατοικημένες περιοχές στην Περιφέρεια Ος
Ιντιμάκ (Επαρχία Νοοκάτ)

Το **Ιντιμάκ **() είναι ένα χωριό στην Επαρχία Νοοκάτ, στην Περιφέρεια Ος στην νοτιοδυτική Κιργιζία. Αποτελεί μέρος του Αγροτικού Οκρούγκ Ιντιμάκ. 

## Πληθυσμός
Σύμφωνα με την απογραφή του 2009, ο πληθυσμός του χωριού ανερχόταν στα 1,933 άτομα.

## Παραπομπές


Κατηγορία:Πόλεις και χωριά της Επαρχίας Νοοκάτ
Κατηγορία:Κατοικημένες περιοχές στην Περιφέρεια Ος
Μαρία Τερέζα του Λουξεμβούργου

Η **Μαρία Τερέζα του Λουξεμβούργου** (Λουξεμβουργιανά: *Groussherzogin Maria Theresa vu Lëtzebuerg* γεννημένη ως Μαρία Τερέζα Μέστρε ι Μπατίστα *María Teresa Mestre y Batista*, 22 Μαρτίου 1956) είναι η σύζυγος του Μέγα Δούκα Ερρίκου του Λουξεμβούργου.

## Πρώιμη ζωή
Γεννήθηκε στις 22 Μαρτίου 1956 στο Μαρινάο της Αβάνας. Κόρη του Χοσέ Αντόνιο Μέστρε ι Άλβαρες και της Μαρίας Τερέζας Μπατίστα ι Φαγιά ντε Μέστρε, αμφότεροι από αστικές οικογένειες ισπανικής καταγωγής.

Παντρεύτηκε τον Πρίγκιπα Ερρίκο του Λουξεμβούργου με πολιτικό γάμο στις 4 Φεβρουαρίου 1981 και με θρησκευτικό γάμο στις 14 Φεβρουαρίου 1981.

Η Μαρία Τερέζα και ο Ερρίκος απέκτησαν τέσσερις γιους και μια κόρη:
*τον ''Γουλιέλμο'' Ιωάννη Ιωσήφ Μαρία (1981), παντρεύτηκε την Στεφανία, Κόμισσα του Λανουά. . Απέκτησαν 2 παιδιά.
*τον *Φήλιξ* Λεοπόλδο Μαρία Γουλιέλμο (1984), παντρεύτηκε την Κλαίρη Μαργαρίτα Λαντεμάχερ. Απέκτησαν 3 παιδιά.
*τον *Λουδοβίκο* Ξαβιέ Μαρία Γουλιέλμο (1986), παντρεύτηκε την Τέσσι Άντονι. Απέκτησαν 2 παιδιά. Χώρισαν το 2017.
*την ''Αλεξάνδρα'' Ιωσηφίνα Θηρεσία Καρλότα Μαρία Βιλελμίνη (1991), παντρεύτηκε τον Νίκολας Μπαγκόρι. Απέκτησαν 2 παιδιά.
*τον *Σεβαστιανό* Ερρίκο Μαρία Γουλιέλμο (1992)

## Τίτλοι
***22 Μαρτίου 1956 - 14 Φεβρουαρίου 1981**: Δεσποινίς Μαρία Τερέζα Μέστρε ι Μπατίστα
***14 Φεβρουαρίου 1981 - 7 Οκτωβρίου 2000**: *Η Βασιλική Υψηλότητα* Η Διάδοχος Μεγάλη Δούκισσα του Λουξεμβούργου
***7 Οκτωβρίου 2000 - 3 Οκτωβρίου 2025**: *Η Βασιλική Υψηλότητα*  Η Μεγάλη Δούκισσα του Λουξεμβούργου, Δούκισσα του Νασσάου, Πριγκίπισσα των Βουρβόνων-Πάρμας
***3 Οκτωβρίου 2025 - σήμερα**: *Η Βασιλική Υψηλότητα*  Η Μεγάλη Δούκισσα Μαρία Τερέζα
***Κατέχει επίσης τους τίτλους της Κόμισσας Παλατινής συζύγου του Ρήνου, της Κόμισσας του Σαίν, της Κόμισσας του Κένιγκσταϊν, της Κόμισσας του Κατζενελνμπόργκεν, της Κόμισσας του Ντιτζ, της Υποκόμισσας του Χάμμερσταϊν, της Κας. του Μάλμπεργκ, της Κας. του Βίσμπαντεν, της Κας. του Ίντσταϊν, της Κας. του Μέρενμπεργκ, της Κας. της Λιμβουργίας, της Κας. του Επστάϊν.*

## Παραπομπές

## Εξωτερικοί σύνδεσμοι
*Official website
*Ancestry of Maria Teresa Mestre (b. 1956), Grand Duchess of Luxembourg
*The Mentor Foundation charity website

|-

Κατηγορία:Κουβανοί ευγενείς
Κατηγορία:Λουξεμβούργιοι ευγενείς
Κατηγορία:Μεγάλες Δούκισσες του Λουξεμβούργου
Κατηγορία:Πριγκίπισσες του Λουξεμβούργου
Γαβριήλ Καλλιμάχης

Ο **Γαβριήλ Καλλιμάχης** (1689 - 20 Φεβρουαρίου 1786) ήταν Μητροπολίτης Μολδαβίας, από την Οικογένεια Καλλιμάχη

Ήταν γιος του Θεοδώρου Καλμάσουλ, άρχοντα του Κάμπουλουνγκ της Βλαχίας, και αδελφός του Ιωάννη, πρίγκιπα της Μολδαβίας. Γεννήθηκε με το όνομα Γεώργιος και, όταν έγινε μοναχός στη μονή της Πούτνα της Ρουμανίας, ονομάστηκε Γαβριήλ. Με τη βοήθεια του αδελφού του έγινε αρχιδιάκονος του Πατριαρχείου της Κωνσταντινούπολης, μητροπολίτης Θεσσαλονίκης και τελικά μητροπολίτης Μολδαβίας. Την τελευταία θέση την πήρε όταν ο αδελφός του έγινε πρίγκιπας της Μολδαβίας.

Ίδρυσε τον καθεδρικό του Αγ. Γεωργίου στο Ιάσιο και όταν απεβίωσε το 1786 ετάφη σε αυτόν τον ναό.

## Παραπομπές

 
## Πηγές
* Nita Dan Danielescu. "Gavriil Callimachi, ctitorul Catedralei mitropolitane Sf. Gheorghe din Iasi" *Ziarul Lumina,* 2006-02-20
* Ghyka family website, genealogical tree 
* http://www.ghyka.com/Familles/Callimaki/Callimaki_01.pdf

Γαβριήλ
Χριστίνα Χβίντε

Η **Χριστίνα Χβίντε** ή **Χριστίνα Στίγκσνταττερ** (Σουηδ.: **Kristina Stigsdotter**, περί το 1145 - περί το 1200), βασίλισσα της Σουηδίας λόγω του γάμου της με τον Κάρολο Ζ΄ της Σουηδίας και μητέρα του Σβέρκερ Β΄ της Σουηδίας, ήταν Δανέζα ευγενής από τον Οίκο του Χβίντε από τη Σκανία, κόρη του Στίνγκ Τόκεσεν (πέθανε το 1150) και της Μαργαρίτας της Δανίας, κόρης του Κνούτου Λαβάρντ. Παντρεύτηκε τον βασιλιά της Σουηδίας Κάρολο Ζ΄ (1163 - 1164) και έμεινε γνωστή στους Σουηδούς ως βασίλισσα Χριστίνα.

Το 1163 ο Νορβηγός Γιαρλ Γκουττόρμ ταξίδευσε στη Σκανία για να τη συνοδεύσει στη Σουηδία, αλλά η γαμήλια τελετή έγινε μετά την άνοδο στον αρχιεπισκοπικό θρόνο της Ουψάλας του Στεφάνου (1164). Μετά την εκθρόνιση του συζύγου της, δραπέτευσε στην πατρίδα της τη Δανία με τον γιο της Σβέρκερ.

## Παραπομπές


## Πηγές
*Åke Ohlmarks: Alla Sveriges drottningar (All the queens of Sweden) (Swedish)

Κατηγορία:Βασίλισσες της Σουηδίας
Νεροβίγλι Μεσσηνίας

Το **Νεροβίγλι**, ή **Νερβίγλι** όπως το αναφέρουν οι ντόπιοι, είναι μικρός οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία
Ο οικισμός βρίσκεται επί της επαρχιακής οδού, ανάμεσα στους Γαργαλιάνους και τον Μάραθο. Απέχει από την γειτονική Χοχλαστή περίπου 1 χιλιόμετρο στην κατεύθυνση προς τους Γαργαλιάνους και από αυτούς περίπου 4 χιλιόμετρα. Ο οικισμός, ο οποίος βρίσκεται διαγώνια απέναντι από τη νήσο Πρώτη, μετά τον παραθαλάσσιο Μάραθο, απέχει από αυτόν και τις ακτές του Ιονίου Πελάγους περίπου 1,5 χιλιόμετρο.

## Ιστορία
Το *Νεροβίγλι* είναι νεοσύστατος οικισμός, ο οποίος αναγνωρίστηκε μόλις το 2011 και προσαρτήθηκε στην τοπική κοινότητα Μαραθοπόλεως και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας, ο οποίος συστάθηκε με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο μικρός αυτός οικισμός, με βάση την απογραφή του 2011, έχει 28 μόνιμους κατοίκους, οι οποίοι απασχολούνται με τον τουρισμό και σε διάφορες αγροτικές εργασίες, καθώς στη περιοχή, γύρω από τον οικισμό, κυριαρχούν οι ελαιώνες.

## Κτίρια και αξιοθέατα
Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους και τον Μάραθο. Αξιοθέατα για τον οικισμό είναι οι παραλίες της ευρύτερης περιοχής, αλλά και η νήσος Πρώτη, την οποία έχει αντίκρυ, σε διαγώνια θέα. Στην περιοχή του οικισμού υπάρχουν επίσης τουριστικές εγκαταστάσεις με ενοικιαζόμενα δωμάτια–διαμερίσματα.

## Δείτε επίσης
* Γαργαλιάνοι
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Γαργαλιάνων

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Θεοδοσία (αυτοκράτειρα)

Η **Θεοδοσία** (περίπου 775 - μετά το 826) ήταν σύζυγος του αυτοκράτορα Λέοντα του Ε΄. Η Θεοδοσία ήταν η κόρη του Αρσαβήρ, ενός βυζαντινού πατριώτη.

## Αυτοκράτειρα
Η Θεοδοσία παντρεύτηκε τον Λέοντα Ε΄. Ο Λέων ήταν στρατηγός υπό τον Νικηφόρο Α΄. Η στήριξή του προς τον Αυτοκράτορα ενάντια στην εξέγερση του Βαρδάνη ήταν αποφασιστική για τη νίκη του πρώτου. Ο Λέων κατάφερε να ανέλθει στο θρόνο με την παραίτηση του Μιχαήλ Α΄ το 813. Η Θεοδοσία είναι η μόνη σύζυγος του Λέοντα, που αναφέρεται στις ιστορικές πηγές. Ωστόσο μία ερμηνεία του κειμένου του Συνεχιστών του Θεοφάνη έχει τον Λέοντα να νυμφεύεται μια κόρη του Bαρδάνη Τούρκου. Μία ερμηνεία που θα καθιστούσε τον Λέοντα σύζυγο της αδελφής της Θέκλας, πρώτης συζύγου του Μιχαήλ Β΄. Ο ιστορικός Γουόρεν Τρέντγκολντ χρησιμοποιεί για παράδειγμα αυτή τη θεωρία στο έργο του *Η Βυζαντινή Αναγέννηση 780-842* (1988).

Όποια και αν ήταν η κατάστασή της ως συζύγου, η Θεοδοσία ήταν η Αυτοκράτειρα, όταν ο Λέων Ε΄ δολοφονήθηκε τα Χριστούγεννα το 820. Ο Μιχαήλ Β΄ ανέβηκε στο θρόνο και εξόρισε τη Θεοδοσία και τους γιους του Λέοντα Ε΄ στη νήσο Πρώτη. Ο Ιωάννης Ζωναράς καταγράφει, ότι δεν αναγκάστηκαν να λάβουν μοναστικούς όρκους. Αντίθετα, τους επιτράπηκε να κληρονομήσουν μέρος της προσωπικής περιουσίας του Λέοντα και τα συναφή έσοδα. Ήταν επίσης σε θέση να έχουν τη δική τους ακολουθία. Ο Θεόδωρος ο σπουδής έστειλε μια επιστολή στην εκτοπισμένη Αυτοκράτειρα κάποτε μεταξύ του 821 και τού θανάτου του το 826.

## Οικογένεια
Όλα τα γνωστά παιδιά του Λέοντος Ε΄ αποδίδονται παραδοσιακά και στη Θεοδοσία. Ο Γενέσιος καταγράφει τέσσερις γιους: 
* Συμβάτιο, που μετονομάστηκε σε Κωνσταντίνος, συναυτοκράτορας από το 814 έως το 820 και εξόριστος μετά τη δολοφονία του πατέρα του.
* Βασιλικός, που εξορίστηκε μετά τη δολοφονία του πατέρα του. Ήταν ακόμη ζωντανός το 847, που καταγράφηκε ότι υποστήριξε την εκλογή του Ιγνατίου Πατριάρχη της Κωνσταντινούπολης.
* Γρηγόριος, που εξορίστηκε μετά τη δολοφονία του πατέρα του. Ήταν ακόμη ζωντανός το 847, που καταγράφηκε ότι υποστήριξε την εκλογή του Ιγνατίου ως Πατριάρχη της Κωνσταντινούπολης.
* Θεοδόσιος, που απεβίωσε αμέσως μετά τον ευνουχισμό του.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 9ου αιώνα
Αντίπαπας Βενέδικτος ΙΔ΄

Με το όνομα **Βενέδικτος ΙΔ΄** αναφέρονται δύο αντίπαπες του 15ου αι.: Ο **Μπερνάρ Γκαρνιέ** έγινε αντίπαπας από το 1424 ως το π. 1429 που απεβίωσε. Ο **Ζαν Καριέ** έγινε αντίπαπας π. το 1430 ως το 1433 που παραιτήθηκε. Υποστηρίχθηκαν από μία μικρή μερίδα της Εκκλησίας.
## Ο Μπερνάρ Γκαρνιέ ως Βενέδικτος ΙΔ΄

Από το 1394 (αντι)πάπας στην Αβινιόν ήταν ο Βενέδικτος ΙΓ΄. Ήταν η περίοδος του Δυτικού Σχίσματος (1378-1417)· το 1417 η Σύνοδος στην Κωνσταντία εξέλεξε νέο πάπα τον Μαρτίνο Ε΄ και απαίτησε από τον Βενέδικτο ΙΓ΄ να παραιτηθεί. Αυτός όμως δεν παραιτήθηκε και παραμένοντας στο κάστρο της Peñíscola στη Βαλένθια διατηρούσε υποστηρικτές. Απεβίωσε το 1423, αλλά μία ημέρα πριν έχρισε τέσσερις καρδιναλίους πιστούς σε αυτόν για να εκλέξουν νέο (αντι)πάπα. Τρεις από αυτούς εξέλεξαν διάδοχό του τον Κλήμη Η΄. Ο τέταρτος καρδινάλιος, ο Ζαν Καριέ αρχιδιάκονος του Ροντέζ (κοντά στην Τουλούζη), εξέλεξε μόνος του τον υπεύθυνο του διακονικού (sacristan) Μπερνάρ Γκαρνιέ ως (αντι)πάπα με το όνομα Βενέδικτος ΙΔ΄.

## Ο Ζαν Καριέ ως Βενέδικτος ΙΔ΄

Ο Μπερνάρ Γκαρνιέ διεξήγε μυστικά το αξίωμά του, γι' αυτό είναι γνωστός ως ο *κρυφός πάπας*: ο κόμης του Αρμανιάκ σε μία επιστολή του στην Ιωάννα της Λωρραίνης αναφέρει, ότι μόνο ο Ζαν Καριέ ήξερε τη θέση του Μπερνάρ Γκαρνιέ. Όταν ο Μπερνάρ Γκαρνιέ απεβίωσε το 1429, ο Ζαν Καριέ εξέλεξε το 1430 τον εαυτό του ως νέο (αντι)πάπα με το ίδιο όνομα: Βενέδικτος ΙΔ΄. Το 1433 ο Κλήμης Η΄ τον συνέλαβε και τον φυλάκισε στο κάστρο της Φουά, όπου απεβίωσε το 1437.

Κατηγορία:Αντίπαπες
Κατηγορία:Επίσκοποι του 15ου αιώνα
Γιολάντα του Μομφερράτου

Η **(Γιολάντα) Ειρήνη του Μομφερράτου** (1274 – 1317) μέλος του Οίκου των Αλεράμιτσι ήταν δεύτερη σύζυγος του αυτοκράτορα Ανδρόνικου Β΄ Παλαιολόγου.

Η Γιολάντα ήταν κόρη του Γουλιέλμου Ζ΄ μαρκησίου του Μομφερράτου και της δεύτερης συζύγου του Βεατρίκης των Ιβρέα-Καστίλης, κόρης του Αλφόνσου Ι΄ της Καστίλης.. 
Το 1284 ο -χήρος από τον πρώτο γάμο του με την Άννα της Ουγγαρίας- Ανδρόνικος Β΄ νυμφεύτηκε τη Γιολάντα, που μετονομάστηκε σε *Ειρήνη* ως Αυτοκράτειρα. Ο Ανδρόνικος Β΄ και η μητέρα της Βεατρίκη ήταν 4α εξαδέλφια, απόγονοι και οι δύο του Ανδρόνικου Άγγελου. Η Βεατρίκη ήταν τρισεγγονή του Ισαακίου Β΄ Αγγέλου και έτσι η Γιολάντα ήταν 5η απόγονος του Ισαακίου Β΄ Κομνηνού.

Η Γιολάντα μετέφερε τα δικαιώματα του Μομφερράτου στο βασίλειο της Θεσσαλονίκης. Αργότερα αποδείχθηκε η Μαρκιωνία του Μομφερράτου δεν διέθετε άρρενες κληρονόμους της δυναστείας των Αλεράμιτσι και οι γιοι της Γιολάντας το κληρονόμησαν μετά τον θάνατο του αδελφού της Ιωάννη Α΄ του Μομφερράτου.

Η Αυτοκράτειρα Ειρήνη ζούσε από το 1303 στη Θεσσαλονίκη. Στα τέλη του 1316 έφτασε στην πόλη της Δράμας, όπου υπήρχαν βασιλικά κτήματα και επαύλεις και συνήθιζε να μεταβαίνει για αναψυχή. Μετά από σύντομη ασθένεια πέθανε εκεί το έτος 1317. Ο Ναός Παμμεγίστων Ταξιαρχών Δράμας που ανάγεται στον 14ο αιώνα, εικάζεται ότι συνδέεται με τον θάνατο και την πρώτη ταφή της Ειρήνης. Μετά το θάνατό της, μια στρατιωτική αποστολή ξεκίνησε από την Κωνσταντινούπολη για να την μεταφέρει από τη Δράμα. Ετάφη στην Κωνσταντινούπολη.
 
## Οικογένεια

Με το γάμο της με τον Ανδρόνικο Β΄ Παλαιολόγο Αυτοκράτορα των Ρωμαίων  απέκτησε:
* Ιωάννης Παλαιολόγος 1286-1307, νυμφεύτηκε την κόρη του Νικηφόρου Χούμνου.
* Θεόδωρος Α΄ Παλαιολόγος 1290-1338, μαρκήσιος του Μομφερράτου. 
* Σιμωνίς Παλαιολογίνα 1294-1340, παντρεύτηκε τον Στέφαν Ούρο Β΄ *Μιλούτιν*, κράλη της Σερβίας.
* Δημήτριος Παλαιολόγος 1297-1343, κυβερνήτης της Θεσσαλονίκης· κόρη του ήταν η:
** Ειρήνη, παντρεύτηκε τον Ματθαίο Καντακουζηνό συναυτοκράτορα και δεσπότη του Μυστρά.
* τρία άλλα τέκνα, ο Βαρθολομαίος, η Θεοδώρα και ο Ισαάκιος απεβίωσαν νωρίς.

### Πρόγονοι


## Η καταγωγή της (Γιολάντας) Ειρήνης του Μομφερράτου

## Παραπομπές

## Πηγές
* Donald M. Nicol, The Byzantine Lady: Ten Portraits, 1250-1500, (Cambridge University Press, 1994)
* Marek, Miroslav. "A pedigree of the Montferrat family". Genealogy.EU.
* Cawley, Charles, MONFERRATO SALUZZO SAVONA Yolanda died 1317.

Κατηγορία:Σύζυγοι Βυζαντινών Αυτοκρατόρων
Κατηγορία:Οίκος Παλαιολόγων του Μομφεράτου
Κατηγορία:Βυζαντινοί του 13ου αιώνα
Κατηγορία:Βυζαντινοί του 14ου αιώνα
Κατηγορία:Δυναστεία των Παλαιολόγων
Αντίπαπας Νικόλαος Ε΄

Ο αντίπαπας **Νικόλαος Ε΄** (*Antipapa Niccolò V*, 1258 - 16 Οκτωβρίου 1333), που γεννήθηκε ως **Πιέτρο Ραϊναλντούτσι** ήταν αντίπαπας στην Ιταλία, τοποθετημένος από τον Λουδοβίκο Δ΄ της Γερμανίας. Ήταν ο τελευταίος που τοποθετήθηκε από Γερμανό Αυτοκράτορα.

## Βιογραφία
Γεννήθηκε στο Κόρβαρο (Μποργκορόζε), ένα αρχαίο φρούριο κοντά στο Ριέτι του Λάτσιο. Το 1310 διαζεύχθηκε από τη σύζυγό του και έγινε Φραγκισκανός μοναχός και διάσημος ιεροκήρυκας. Ο αφορισμένος Λουδοβίκος Δ΄ Βίττελσμπαχ, μέσω μίας συνέλευσης ιερέων και λαϊκών, τον εξέλεξε (αντι)πάπα. Χειροτονήθηκε στην παλαιά βασιλική του Αγ. Πέτρου στη Ρώμη το 1328 από τον επίσκοπο Βενετίας. Έπειτα από τέσσερις μήνες στη Ρώμη αποχώρησε με τον Λουδοβίκο Δ΄ στο Βιτέρμπο. Όταν ο παπικός απεσταλμένος (legatus) καρδινάλιος Ορσίνι ξεκίνησε εκστρατεία εναντίον του Βιτέρμπο, ο Νικόλαος Ε΄ μετακινήθηκε στο Γκροσέτο και στην Πίζα, όπου φυλασσόταν από τον γερμανό αντιπρόσωπο (vicar).

Εκεί στον καθεδρικό της Πίζας, τον Φεβρουάριο του 1329 ο Νικόλαος Ε΄ προήδρευσε της εξής δίκης: ένα ομοίωμα του Ιωάννη ΚΒ΄ από άχυρα, ντυμένο με παπικά ενδύματα, καταδικάστηκε, καθαιρέθηκε και παραδόθηκε σε κοσμικούς (για εκτέλεση). Τον Απρίλιο ο πάπας Ιωάννης ΚΒ΄ τον αφόρισε και ο Νικόλαος Ε΄ ζήτησε καταφύγιο στον Βονιφάτιο κόμη του Ντονοράτικο, κοντά στο Πιομπίνο. 

Αφού εξασφάλισε ότι θα του δοθεί χάρη, εξομολογήθηκε τις αμαρτίες του πρώτα στον αρχιεπίσκοπο της Πίζας και έπειτα το 1330 στον Ιωάννη ΚΒ΄ στην Αβινιόν, που τον απάλλαξε. Παρέμεινε σε τιμητική φυλάκιση στο ανάκτορο της Αβινιόν ως το 1333 που απεβίωσε.

## Παραπομπές


## Πηγές
*Chisholm, Hugh, ed. (1911), Encyclopædia Britannica (11th ed.). Cambridge University Press.

Νικολαος Ε
Κατηγορία:Επίσκοποι του 14ου αιώνα
Γρανάζι

[μικρογραφία|Δύο γρανάζια εμπλοκής που μεταδίδουν περιστροφική κίνηση. Παρατηρήστε ότι το μικρότερο γρανάζι περιστρέφεται ταχύτερα. Εφόσον το μεγαλύτερο γρανάζι περιστρέφεται λιγότερο γρήγορα, η [ροπή του είναι αναλογικά μεγαλύτερη. Μία λεπτομέρεια αυτής της συγκεκριμένης διάταξης είναι ότι η γραμμική ταχύτητα στη διάμετρο βήματος είναι η ίδια και στις δύο ταχύτητες.]]
Το **γρανάζι** είναι προσαρμοσμένο σε μια άτρακτο. Συνήθως τα γρανάζια λειτουργούν ανά ζεύγη. Ένα γρανάζι δηλαδή συμπλέκεται με έναν άλλο με σκοπό την αλλαγή κατεύθυνσης ή ταχύτητας σε ευρύτερους μηχανισμούς μετάδοσης κίνησης. Πρόκειται δηλαδή για εξάρτημα μιας μηχανής, που απαντά σε διάφορους τύπους και διαστάσεις. Σκοπός του είναι η μετάδοση της κίνησης. Τα γρανάζια τα βρίσκουμε σε κάθε μηχανή που έχει ως σκοπό την κίνηση, όπως τα ποδήλατα, οι μοτοσικλέτες, τα αυτοκίνητα και πολλοί άλλοι μηχανισμοί.

## Παραπομπές


Κατηγορία:Μηχανολογία
Κατηγορία:Κινηματική
Street Fighter II: The World Warrior

Το ***Street Fighter II: The World Warrior*** (ιαπωνικά: ストリートファイターⅡ -The World Warrior-) είναι βιντεοπαιχνίδι πάλης που αρχικά κυκλοφόρησε για τα arcades το 1991. Είναι η δεύτερη προσθήκη στη σειρά *[[Street Fighter]]* και η arcade συνέχεια του πρώτου *[[Street Fighter (βιντεοπαιχνίδι)|Street Fighter]]* που κυκλοφόρησε το 1987. Είναι ο δέκατος τέταρτος τίτλος της Capcom που λειτουργεί με το υλικό arcade CP System. Το *Street Fighter II* βελτιώνει πολλές έννοιες που εισήχθηκαν στο πρώτο παιχνίδι, συμπεριλαμβανομένης της χρήσης ειδικών κινήσεων (special moves) βάσει εντολών και μίας ρύθμισης παραμέτρων έξι κουμπιών, ενώ παράλληλα προσφέρει στους παίκτες μια πληθώρα διαθέσιμων χαρακτήρων, ο καθένας με το δικό του μοναδικό στυλ μάχης, ενώ συστήνει ένα σύστημα συνδυασμών (combos) και ανταγωνιστική multiplayer μάχη ανάμεσα σε δύο παίκτες.

Κατηγορία:Βιντεοπαιχνίδια του 1991
Κατηγορία:Βιντεοπαιχνίδια του 1992
Κατηγορία:Βιντεοπαιχνίδια του 1993
Κατηγορία:Βιντεοπαιχνίδια Amiga
Κατηγορία:Arcade παιχνίδια
Κατηγορία:Βιντεοπαιχνίδια Atari ST
Κατηγορία:Βιντεοπαιχνίδια του Commodore 64
Κατηγορία:Βιντεοπαιχνίδια DOS
Κατηγορία:Βιντεοπαιχνίδια του Game Boy
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια τοποθετημένα στην Κίνα
Κατηγορία:Βιντεοπαιχνίδια τοποθετημένα στην Ινδία
Κατηγορία:Βιντεοπαιχνίδια τοποθετημένα στη Τζαμάικα
Κατηγορία:Βιντεοπαιχνίδια τοποθετημένα στην Ιαπωνία
Κατηγορία:Βιντεοπαιχνίδια τοποθετημένα στο Μεξικό
Κατηγορία:Βιντεοπαιχνίδια τοποθετημένα στην Ισπανία
Κατηγορία:Βιντεοπαιχνίδια τοποθετημένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια του Virtual Console
Κατηγορία:Βιντεοπαιχνίδια ZX Spectrum
Κατηγορία:Βιντεοπαιχνίδια τοποθετημένα στη Σοβιετική Ένωση
Κατηγορία:Νικητές Golden Joystick Award
Ανώμαλος δρόμος

μικρογραφία|Αγώνας δρομικών αποστάσεων σε ανώμαλο δρόμο.Φωτογραφία τραβηγμένη στις 4 Νοεμβρίου 2006.
Οι αγώνες δρομικών αποστάσεων σε ανώμαλο δρόμο είναι ένα άθλημα στο οποίο οι ομάδες και τα άτομα  τρέχουν στην ύπαιθρο σε φυσικό έδαφος (χώμα, γρασίδι ή ακόμα και σε πέτρινο έδαφος). Οι απόστάσεις συνήθως είναι 4 έως 12 χιλιόμετρα, ή ακόμα και περισσότερα τα τελευταία χρόνια. Οι διαδρομές μπορεί να διασχίζουν δάση, να περιλαμβάνει λόφους, επίπεδο έδαφος και μερικές φορές δρόμο με χαλίκι και πέτρες. Είναι ατομικό καθώς και ομαδικό άθλημα. Στους αγώνες συμμετέχουν άνδρες όσο και γυναίκες όλων των ηλικιών. Κυρίως λαμβάνουν χώρα κατά τη διάρκεια του φθινοπώρου και του χειμώνα καθώς και το καλοκαίρι για τους πιο απαιτητικούς αθλητές. 

Οι αγώνες ανωμάλου δρόμου ξεκίνησαν από την Βρετανία. Το πρώτο αγγλικό πρωτάθλημα έλαβε χώρα το 1876. Άμεσα επεκτάθηκε και σε  διεθνές επίπεδο με τους πρώτους αγώνες να πραγματοποιούνται το 1903. 

## Δρομικοί αγώνες ανωμάλου δρόμου στην Ελλάδα

Κατηγορία:Ομαδικά αθλήματα
Γραφικά

Ο όρος **γραφικά** περιλαμβάνει όλη τη διαδικασία απεικόνισης μιας σειράς εντολών με εικόνες και κείμενο σε μία οθόνη. Η λέξη χρησιμοποιείται περισσότερο στον κόσμο των ηλεκτρονικών υπολογιστών, όπου τα γραφικά αποδίδουν το σύνολο της εικόνας που έρχεται στο μόνιτορ του χρήστη.

## Είδη γραφικών
Τα γραφικά αποτελούνται από εικόνες και κείμενο και μπορούν να χωριστούν σε δισδιάστατα (2D) και τρισδιάστατα (3D). Τα δισδιάστατα γραφικά χρησιμοποιούνται κυρίως για την απεικόνιση των μενού λειτουργίας και του γενικού περιβάλλοντος χρήσης ενός λειτουργικού, καθώς και για την απόδοση φωτογραφιών και κειμένου. Τα δισδιάστατα γραφικά χωρίζονται σε δύο μεγάλες κατηγορίες, στα διανυσματικά (vector) και στα γραφικά ψηφίδων (bitmap). Η διαφορά ανάμεσα στις δύο κατηγορίες είναι το χαρακτηριστικό της ανάλυσης. Τα διανυσματικά γραφικά αποδίδουν μια εικόνα κάνοντας χρήση της αναλυτικής γεωμετρίας με τη βοήθεια εξισώσεων. Τα γραφικά ψηφίδων λειτουργούν με τη λογική του ψηφιδωτού, κάτι που σημαίνει πως όσο μικρότερες είναι οι ψηφίδες που το αποτελούν τόσο καλύτερο είναι και το τελικό αποτέλεσμα.

Στον τομέα των γραφικών σημαντικό ρόλο παιζει και το "βάθος" των χρωμάτων, δηλαδή η λεπτομέρεια στην απόδοση καθενός στην οθόνη. Για την απόδοση κάθε χρώματος χρησιμοποιείται ένα σύστημα δυαδικών ψηφίων (bit) που μπορούν να περιγράψουν κάθε ψηφίδα ξεχωριστά. Οι σύγχρονες οθόνες υπολογιστών υποστηρίζουν 24 και 32 bit. Τα τρισδιάστατα γραφικά αποτελούν την προσπάθεια απεικόνισης ενός αντικειμένου σε όλες τις υπάρχουσες διαστάσεις (πλάτος, βάθος, ύψος). Η χρήση των τρισδιάστατων γραφικών γίνεται κυρίως σε βιντεοπαιχνίδια, όπου και απαιτείται η πιο ρεαλιστική απόδοση κάθε αντικειμένου ή χαρακτήρα/ήρωα.

Στον τομέα των γραφικών στους ηλεκτρονικούς υπολογιστές παίζει πλέον μεγάλο ρόλο και η ανάλυση που υποστηρίζει τόσο από το κατάλληλο λογισμικό όσο και από την οθόνη προβολής.

## Δείτε επίσης

* Γραφίστας
* Γραφικές τέχνες

## Παραπομπές

## Εξωτερικοί σύνδεσμοι

Κατηγορία:Γραφικά υπολογιστών
Κατηγορία:Γραφιστική
Θειανισόλη

H **θειανισόλη** (αγγλικά *thioanisole*) είναι αρωματική οργανική ένωση με μοριακό τύπο **[[C7H8S|C<sub>7</sub>H<sub>8</sub>S]]**, αν και χρησιμοποιούνται περισσότερο οι πιο αναλυτικοί τύποι **[[Άνθρακας|C]]<sub>6</sub>[[Υδρογόνο|H]]<sub>5</sub>[[Θείο|S]][[Μεθυλομάδα|CH<sub>3</sub>]],** **[[Φαινυλομάδα|Ph]]SCH<sub>3</sub>** και **PhSMe**. Η χημικά καθαρή θειανισόλη, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι άχρωμο υγρό, διαλυτό σε οργανικούς διαλύτες. Πιο συγκεκριμένα, είναι ο απλούστερος αλκυλαρυλοθειαιθέρας. Το όνομά της υποδηλώνει ότι αυτή η ένωση αποτελεί το θειούχο ανάλογο της ανισόλης. Μπορεί να παρασκευαστεί με μεθυλίωση της θειοφαινόλης.

## Αντιδράσεις
Η θειανισόλη δίνει αποπρωτονίωση με αλκυλολίθια αντιδραστήρια, δίνοντας PhSCH2Li, που μπορεί να αλκυλιωθεί. Ο παραγώμενος θειαιθέρας μπορεί να ταυτοποιηθεί και να χρησιμοποιηθεί  με διάφορους τρόπους:

\mathrm{PhSCH_3 + RLi \xrightarrow{-RH} PhSCH_2Li \xrightarrow{+RX} PhSCH_2R + LiX}

Όπου τα αναφερόμενα υδροκαρβύλια (R) δεν είναι απαραίτητα ίδια.

Αν οξειδωθεί η θειανισόλη δίνει το αντίστοιχο χειρόμορφο σουλφιοξείδιο:

\mathrm{PhSCH_3 + |O| \xrightarrow{} PhSOCH_3}



## Αναφορές


Κατηγορία:Αρωματικές ενώσεις
Κατηγορία:Θειαιθέρες
Κατηγορία:C7
Ερκέ-Κάσκα (Επαρχία Αραβάν)

Το **Ερκέ-Κάσκα** () είναι χωριό στην Επαρχία Αραβάν, στην περιφέρεια Ος της νοτιοδυτικής Κιργιζίας. Αποτελεί μέρος του Αγροτικού Οκρούγκ Γιουσούποφ. 

## Πληθυσμός
Σύμφωνα με την απογραφή του 2009, ο πληθυσμός του χωριού ανερχόταν στα 221 άτομα.

## Παραπομπές

Κατηγορία:Πόλεις και χωριά της Επαρχίας Αραβάν
Κατηγορία:Κατοικημένες περιοχές στην Περιφέρεια Ος
Αντίπαπας Βίκτωρ Δ΄ (1138)

Ο **Βίκτωρ Δ΄** (απεβ. πριν τον Απρίλιο του 1139), που γεννήθηκε ως **Γρηγόριος Κόντι**, ήταν ποντίφικας για ένα σύντομο διάστημα μέσα στο έτος 1139.
## Πηγές
*Klewitz, Hans Walter (1957). Reformpapsttum und Kardinalkolleg. Darmstadt.

Βικτωρ 04
Κατηγορία:Επίσκοποι του 12ου αιώνα
Κατηγορία:Ιταλοί καρδινάλιοι
Το μαύρο τριαντάφυλλο (ταινία)

***Το μαύρο τριαντάφυλλο*** () είναι 
Αμερικανική ταινία της 20th Century Fox του 1950, η  οποία σχεδιάστηκε εν μέρει για να είναι η συνέχεια από  προηγούμενη ταινία με τίτλο *Ο πρίγκιπας των αλεπούδων*  1949, γυρισμένη με τους  ίδιους πρωταγωνιστές, Τάιρον Πάουερ και Όρσον Γουέλς και σε σκηνοθεσία Ενρίκου Κινγκ, και είναι ελεύθερη απόδοση του βιβλίου του Σάμουελ Σελαμπάργκερ.

## Υπόθεση
Η υπόθεση, τοποθετείται  στην Αγγλία του Δεκάτου τρίτου αιώνα
αφηγείται την ιστορία ενός ευγενή Σάξονα, του Βολταίρου του Γκέρνυ, ο οποίος, αφού προσπάθησε να  καθοδηγήσει μια εξέγερση ενάντια στους Νορμανδούς κατακτητές της πατρίδας του, αναγκάστηκε να φύγει, αναζητώντας την τύχη του στην Άπω
Ανατολή, παρέα με τον φίλο και σύντροφο του  στις περιπέτειες Τριστάνο.

Κατά την διάρκεια του οδοιπορικού τους οι δύο τους γνωρίζονται με τον Μπαγιάν, μεγαλομανή άρχοντα και γνώστη  του πολέμου της Ανατολής, και ο Γουόλτερ ερωτεύεται την κόρη του δεσπότη αυτού, την όμορφη Μαρία  (χαρακτήρα που εμπνέει τον τίτλο της ταινίας). Αναγκασμένοι να φύγουν, οι δύο τους φτάνουν στην Κίνα , όπου λαμβάνουν ένα τέτοιο καλωσόρισμα που δεν έιναι  σε θέση να εγκαταλείψουν τους οικοδεσπότες τους.

Στο μεταξύ, ο Γουόλτερ θα εξοικειωθεί με πολλές από τις τεχνικές και τις  επιστημονικές καινοτομίες του κινεζικού πολιτισμού, από τον οποίο θα θησαυρίσει. Με το που καταφέρνουν να ξεφύγουν από τους οικοδεσπότες  τους, οι δύο φίλοι θα  επιστρέφουν στην πατρίδα, όπου αρχικά θα κατηγορηθούν  από τον Εδουάρδο Ι, λόγω της συμμετοχής τους στην αντι-νορμανδική επανάσταση. Ωστόσο, στη συνέχεια, χάρη και στις πολλές ανακαλύψεις τις οποίες έφερε ο Βολταίρος (ανάμεσα στις οποίες και το μπαρούτι), αυτοί θα γίνουν  και πάλι ευπρόσδεκτοι με ανοιχτές αγκάλες.

## Παραπομπές

## Εξωτερικοί σύνδεσμοι
*

Κατηγορία:Ταινίες του 1950
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1950
Κατηγορία:Ταινίες παραγωγής 20th Century Fox
Κατηγορία:Αμερικανικές ιστορικές ταινίες
Κατηγορία:Ταινίες βασισμένες σε καναδικά μυθιστορήματα
Δεν κλέβεις στο σπίτι του κλέφτη

Το ***Δεν κλέβεις το σπίτι του κλέφτη ***(πρωτότυπος τίτλος: Non si ruba a casa dei ladri) είναι μια ιταλική κωμωδία σε σκηνοθεσία του Κάρολου Βαντζίνα και με πρωταγωνιστές τους Βικέντιο Σαλέμε, Μάξιμο, Γκινι, Στεφανία Ρόκα, Φαμπρίτσιο Μπουονπαστόρε, Εμμανουέλα Αρκούρι, με τη συμμετοχή των Μαουρίτσιο Ματιόλι και Λαυρεντίου Μπαλντούτσι.

## Υποθεση
Ο Αντόνιο, παντρεμένος με την Ντανιέλα, χάνει τη δουλειά του και βρίσκεται χωρίς δεκάρα και άστεγος. Μετακομίζει προσωρινά  στην ηλικιωμένη θεία του Τιτίνα, και αρχίζει να ψάχνει μια νέα δουλειά, μέχρι που, μετά από μια σειρά από γεγονότα, καταλήγει στο σπίτι του Σιμόνε Σαντόρο, ενός  ανέντιμου σημαντικού πολιτικού παντρεμένου με την  όμορφη  και νεαρή Λόρι, ο οποίος  προσφέρεται  να  πάρει αυτόν  και  την Ντανιέλα ως υπηρέτες με 5.000 ευρώ τον μήνα. Οι δύο ευχαρίστως αποδέχονται την δουλειά, αλλά να που μετά από λίγο καιρό 
έρχεται στην  επιφάνεια μια κραυγαλέα αλήθεια:  ο Σιμόνε είναι το πρόσωπο που έκανε τον  Αντόνιο να χάσει τη δουλειά ανακαλώντας του την  σύμβαση. ο Αντόνιο  και η  Ντανιέλα, λοιπόν, με το που μαθαίνουν  ότι ο Σιμονε έκρυψε σε μια ελβετική τράπεζα, τα έσοδα από τις αδικίες του, αποφασίζουν να πάρουν εκδίκηση οργανώνοντας μια απάτη για τον εκδικηθούν και να ανακτήσουν ό,τι τους κλάπηκε, δημιουργώντας μια μικρή συμμορία, αποτελούμενη από μη-επαγγελματίες, επίσης  εξαπατηθέντες  από την διεφθαρμένη πολιτική.

Το σχέδιο πετυχαίνει, και ενώ ο Σιμόνε συλλαμβάνεται, ο Αντόνιο και η Ντανιέλα του αποσπούν το ποσό των  5.000.000 ευρώ. Αλλά επιστρέφοντας  στη Ρώμη, η θεία Τιτίνα ανακαλύπτει  όλα τους τα λάφυρα, και, κρυφά, τα παίρνει και φεύγει στην Αμερική, αφήνοντας τον Αντόνιο και την Ντανιέλα στην ίδια κατάσταση όπως και πριν.

Δύο χρόνια αργότερα, ο Αντόνιο και η Ντανιέλα, μετά από ένα μακρύ δικαστικό αγώνα,  καταφέρνουν να πάρουν εκ νέου τη σύμβαση  για την δουλειά και κατά τη διάρκεια ενός περιπάτου συναντούν τον  Σιμόνε, φτωχό τώρα πια  και εγκαταλελειμμένο από την Λόρι, που για να ζήσει κάνει τον φροντιστή σκύλων.Ο Αντονιο, στη συνέχεια, νιώθοντας συμπόνια, του αφήνει μια επαγγελματική κάρτα λέγοντάς του ότι, αν χρειάζεται χρήματα, θα χαρεί να τον προσλάβει, κάνοντάς τον να καταλάβει ότι ήταν αυτός που, πεισματικά  τον εξαπάτησε  και λέγοντάς του πως ότι τώρα πατσίσανε.

## Κυκλοφορία
Η ταινία κυκλοφόρησε στις αίθουσες στις 3 Νοεμβρίου του 2016.

## Εξωτερικοί σύνδεσμοι
*

Κατηγορία:Ταινίες του 2016
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 2010
Κατηγορία:Ιταλικές κωμικές ταινίες
Κατηγορία:Ταινίες γυρισμένες στη Ρώμη
Αντίπαπας Κλήμης Γ΄

Ο αντίπαπας **Κλήμης Γ΄** (περ. 1029 - 8 Σεπτεμβρίου 1100), που γεννήθηκε ως **Γιβέρτος της Ραβένας**, ήταν αρχιεπίσκοπος της Ραβένας που εξελέγη ποντίφικας το 1080 σε αντίθεση με τον Γρηγόριο Ζ΄.

## Βιογραφία
Ο πάπας Γρηγόριος Ζ΄ ήταν ηγέτης της άποψης που ήταν εναντίον των διορισμών στην Εκκλησία από μονάρχες και ιδιαίτερα από τον βασιλιά της Γερμανίας. Αυτό οδήγησε στην Έριδα της Περιβολής, όπου ο Γρηγόριος Ζ΄ οδηγήθηκε σε ακρότητες: αφόρισε τον Ερρίκο Δ΄ της Γερμανίας και υποστήριξε έναν στασιαστή ως υποψήφιο βασιλιά. Τότε η φιλο-Γερμανική Σύνοδος στο Μπρίξεν καθαίρεσε τον Γρηγόριο Ζ΄ και προέβαλε ως αντικαταστάτη του τον Κλήμη Γ΄. 

Έτσι τον Μάρτιο του 1084 ο Κλήμης Γ΄ χειροτονήθηκε πάπας στη Ρώμη. Διατήρησε μία σημαντική ακολουθία προσώπων εκεί και όπου πήγαινε. Το 1085 απεβίωσε ο Γρηγόριος Ζ΄ και τον διαδέχθηκαν επίσης αντι-Γερμανοί πάπες: ο Βίκτωρ Γ΄, ο Ουρβανός Β΄ και ο Πασχάλης Β΄. Αφού το 1100 απεβίωσε ο Κλήμης Γ΄ και ετάφη στην Σιβιτά Καστελάνα, οι κάτοικοι εκεί έλεγαν ότι έκανε θαύματα. Ωστόσο ο Πασχάλης Β΄ και η αντι-Γερμανική μερίδα σύντομα τον καταδίκασαν σε *deletio* και *damnatio memoriae*, που περιελάμβανε την εκταφή του λειψάνου του και το ρίψιμό του στον Τίβερη.

## Πηγές
* Coulombe, Charles A., *Vicars of Christ: A History of the Popes*, (Kensington Publishing Corp.

Κατηγορία:Αντίπαπες
Κατηγορία:Επίσκοποι του 11ου αιώνα
Κλημης